สวัสดีค่ะ ปกติเราฉีดยาคุมทุกๆ3เดือนเคยบอกว่ามันจะทำให้ประจำเดือนไม่มา แล้วเมื่อต้นเดือน ก.พ.เราไม่ได้ไปฉีดตามนัด จนตอนนี้เดือนพ.ย.แล้วประจำเดือนยังไม่มาเลยค่ะ เคยกินยาให้มีประจำเดือนก็ยังไม่มา เคยซื้อที่ตรวจครรภ์มาปรากฏว่าก็ไม่ได้ท้อง แบบนี้ผิดปกติมากไหมคะ?แล้วต้องแก้ไขยังไงคะ?ไม่อยากไปหา อยากให้ประจำเดือนมาค่ะ
สวัสดีค่ะ หลังจากหยุดฉีดยาคุมกำเนิดชนิดที่ฉีดทุก 3 เดือนไปแล้ว จะใช้เวลา 4-10 เดือน กว่าการทำงานของรังไข่และประจำเดือนจะกลับมาเป็นปกติค่ะ บางรายอาจใช้เวลานานเป็นปีได้ ดังนั้น การที่ประจำเดือนยังไม่มา หากได้ตรวจหาการตั้งครรภ์แล้วไม่พบ ก็ไม่ได้เกิดจากการตั้งครรภ์ แต่น่าจะเกิดจากการที่รังไข่ยังไม่กลับมาทำงานเป็นปกติค่ะแนะนำควรรอประจำเดือนต่อไปก่อนอีกค่ะ แต่หากยังคงไม่มา ก็ควรไปพบแพทย์เพื่อหาสาเหตุอื่นๆ ต่อไป เช่น มีภาวะถุงน้ำจำนวนมากในรังไข่ (PCOS) มีภาวะไทรอยด์ฮอร์โมนผิดปกติ มีพังผืดในมดลูก เป็นต้น